**Ministru kabineta rīkojuma projekta „Par valsts meža zemes nodošanu Kandavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība”.Nekustamais īpašums „Urļi–Oriņi” (kadastra Nr.9062 015 0212) Kandavas pagastā, Kandavas novadā, kas sastāv no trim zemes vienībām (zemes vienības ar kadastra apzīmējumu 9062 015 0189, zemes vienības ar kadastra apzīmējumu 9062 015 0198 un zemes vienības ar kadastra apzīmējumu 9062 015 0201) 1,92 ha kopplatībā (turpmāk – nekustamais īpašums „Urļi–Oriņi”) 2013. gada 6. februārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Kandavas pagasta zemesgrāmatu nodalījums Nr.100000516447). Zemkopības ministrija 2013. gada 6. jūnijā no Kandavas novada domes saņēma atsavināšanas ierosinājumu (Nr.3-12/704) un tam pievienotos dokumentus ar ierosinājumu nodot bez atlīdzības Kandavas novada pašvaldībai nekustamo īpašumu „Urļi–Oriņi”, kas nepieciešams, lai izpildītu likuma „Par pašvaldībām” 15.panta pirmās daļas 2. punktā noteikto pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana). Kandavas novada dome pieņēma lēmumu (2013. gada 28. marta sēdes protokols Nr.3, 2. §) „Par nepieciešamību zemes vienības ar kadastra apzīmējumiem 9062 015 0189, 9062 015 0198 un 9062 015 0201 iegūt pašvaldības īpašumā”, ierosināt nekustamā īpašuma „Urļi–Oriņi” atsavināšanu un nodošanu bez atlīdzības Kandavas novada pašvaldības īpašumā.Kandavas novada dome 2013. gada 4. jūnija izziņā Nr.3-12/703 informē, ka saskaņā ar izstrādāto un spēkā esošo Kandavas novada teritorijas plānojumu, kas apstiprināts 2011. gada 30. novembrī kā Kandavas novada domes saistošie noteikumi Nr. 19 „Kandavas novada teritorijas plānojuma 2011.–2023. gadam „Grafiskā daļa un teritorijas izmantošanas un apbūves noteikumi””, zemes vienības nekustamajā īpašumā „Urļi–Oriņi” Kandavas pagastā, Kandavas novadā ir attēlotas kā pašvaldības ceļš. Plānotā darbība atbilst spēkā esošajam Kandavas novada teritorijas plānojumam.Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2013. gada 24. septembra vēstulē (Nr.4.1-1.2\_05q5\_101\_13\_190) informēja, ka neiebilst pret nekustamā īpašuma „Urļi–Oriņi” nodošanu Kandavas novada pašvaldībai, kā arī iesniedza nekustamā īpašuma „Urļi–Oriņi” sastāvā ietilpstošo zemes vienību robežu, situācijas un apgrūtinājumuplānus.Atbilstoši Nekustamā īpašuma valsts kadastra informācijas sistēmas datiem nekustamā īpašuma „Urļi–Oriņi” sastāvā ietilpstošo zemes vienību lietošanas mērķis ir – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), un visu nekustamā īpašuma „Urļi–Oriņi” platību atbilstoši zemes vienību platības sadalījumam pa lietošanas veidiem aizņem zemes lietojuma veids „zeme zem ceļiem”.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Kandavas novada pašvaldības īpašumā valsts meža zemi – nekustamo īpašumu „Urļi–Oriņi” – pašvaldības autonomās funkcijas īstenošanai – ceļu būvniecībai, vienlaikus nosakot, ka gadījumā, ja nekustamais īpašums „Urļi–Oriņi” netiks izmantots minētās pašvaldības autonomās funkcijas īstenošanai, Kandavas novada pašvaldībai ir pienākums bez atlīdzības nodot to atpakaļ valstij. |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Pēc rīkojuma projekta izsludināšanas Valsts sekretāru sanāksmē 2015. gada 13. augustā netika saņemti pieprasījumi par nekustamā īpašuma „Urļi–Oriņi” nepieciešamību citām ministrijām vai valsts iestādēm to funkciju nodrošināšanai. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Kandavas novada pašvaldība segs izdevumus, kas saistīti ar nekustamā īpašuma „Urļi–Oriņi” pārreģistrāciju uz Kandavas novada pašvaldības vārda. |

**Anotācijas II, IV un V sadaļa – projekts šīs jomas neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Kandavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J.Dūklavs

09.10.2015. 17:07

1167

A.Staškova, 67027345

Anda.Staskova@zm.gov.lv